
DIRECȚIA TEHNICĂ
Nr.  10767  din 24.09.2026
REFERAT DE APROBARE

privind aprobarea proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, a Studiului de fezabilitate, a indicatorilor tehnico-economici și a cheltuielilor aferente, în vederea depunerii spre finanțare în cadrul Fondului pentru modernizare - Programul Autoconsum
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind proiectul “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, a Studiului de fezabilitate, a indicatorilor tehnico-economici și a cheltuielilor aferente, în vederea depunerii spre finanțare în cadrul Fondului pentru modernizare - Programul Autoconsum.
Prin prezentul apel de proiecte se propune “Sprijinirea investițiilor în noi capacități de producere a energiei  electrice produsă din surse regenerabile de energie solară, cu capacități de stocare integrate, pentru autoconsum pentru entități publice” – Programul cheie 1: Surse regenerabile de energie și stocarea energiei.
Prin prezentul referat se propune prezentarea şi motivarea proiectului de hotărâre, pe fond ca existența oportunității de a obține finanțarea pentru realizarea unui parc fotovoltaic cu o putere totală instalată de 1,07 MW, pentru a aduce un aport la asigurarea parțială a consumului de energie electrică necesară instituțiilor publice subordonate (Primăria, Grădinițe, Școli, Iluminat public, Evidența Populației, etc.) ale Municipiului Marghita.

Investiția vizează realizarea unui parc fotovoltaic la sol cu sistem de stocare destinat autoconsumului cu posibila sursa de finantare nerabursabilă din Fondul pentru modernizare apel de proiect Sprijinirea investiţiilor în noi capacităţi de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice, precum și montarea unei pompe de căldură la sediul S.P.C.L.E.P. situat în str. Crisan Nr. 2, având CF nr. 104355, corp C2.

Amplasament: Teren extravilan aflat în proprietatea privată a UAT Marghita, cu suprafața totala de 2,5068 hectare (25.068 mp), identificat prin:

· nr. cadastral 262/4 inscris in CF nr. 106192 Marghita,  in suprafata de 14.891 mp 
· nr. cadastral 262/5 inscris in CF nr. 106191 Marghita,  in suprafata de 10.177 mp 

Notă privind regimul urbanistic: Proiectul se încadrează în prevederile legale care permit autorizarea directă a obiectivelor de producție de energie regenerabilă pe terenuri din extravilan (sub 50 ha), fără obligația elaborării unui Plan Urbanistic Zonal (PUZ).
Urgența propunerii spre aprobare prin hotărâre de consiliu local, a proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, a Studiului de fezabilitate, a indicatorilor tehnico-economici și a cheltuielilor aferente, în vederea depunerii spre finanțare în cadrul Fondului pentru modernizare - Programul Autoconsum, o constituie publicarea Ordinului privind Ministerului Energiei nr. 1066 / 08.09.2026 pentru aprobarea Ghidului solicitantului – Condiții specifice de accesare a finanțării din Fondul pentru modernizare – Monitorul Oficial, Partea I nr. 774 din 11 septembrie 2026, la data de 11.09.2026, respectiv data și ora de deschidere a sesiunii de depunere a cererilor de finanțare și a documentelor aferente, online în sistemul informatic al AFIR – https://depunerepspac.afir.ro/ începând cu data de 28.09.2026, ora 10.00, iar evaluarea de către Ministerul Energiei va ține cont și de „principiul primul venit – primul servit”, astfel crește șansa pentru Municipiul Marghita de a obține o finanțare nerambursabilă semnificativă, în conformitate cu indicatorii tehnico-economici prezentați în studiul de fezabilitate aferent proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”.
În acest sens, propun Consiliului Local al Municipiului Marghita aprobarea proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, a Studiului de fezabilitate, a indicatorilor tehnico-economici și a cheltuielilor aferente, în vederea depunerii spre finanțare în cadrul Fondului pentru modernizare - Programul Autoconsum.

